Cisticerkoza
<s>Cisticerkoza je tkivna infekcija čiji je uzročnik mlada jedinka (Cysticercus) svinjske pantljičare (Taenia solium).</s><s>Kod ljudi mogu proći godine bez ikakvih simptoma ili se jave samo neki blaži simptomi, može doći do nastanka bezbolnih čvrstih ispupčenja na koži i mišićima veličine približno jedan do dva centimetra ili se mogu javiti neurološki simptomi ukoliko je zahvaćen mozak.</s><s>Posle više meseci ili godina ova ispupčenja postaju bolna i otečena, pa se zatim izgube.</s><s>U zemljama u razvoju ovo je jedan od najčešćih uzročnika epileptičkih napada.</s>

<s>Obično se ova bolest dobija konzumiranjem hrane ili vode koja sadrži jajašca pantljičare.</s><s>Glavni izvor je povrće koje nije termički obrađeno.</s><s>Jajašca pantljičare potiču iz izmeta osobe koja je inficirana odraslim crvima, što je poznato pod nazivom tenijaza.</s><s>Tenijaza je jedna druga bolest, koja nastaje usled unosa cisti konzumiranjem svinjetine koja je nedovoljno termički obrađena.</s><s>Kod osoba koje žive sa nekim ko ima pantljičaru postoji veći rizik da će dobiti cisticerkozu.</s><s>Dijagnoza se može postaviti aspiracijom ciste.</s><s>Slikanje mozga putem kompjuterizovane tomografije (CT) ili magnetne rezonance (MR) je najkorisnije za postavljanje dijagnoze bolesti u mozgu.</s><s>Povećanje broja belih krvnih zrnaca koja se zovu eozinofili u cerebrospinalnoj tečnosti i krvi takođe se koristi kao indikator.</s>

<s>Efikasna prevencija infekcije su lična higijena i sanitarne mere.</s><s>To podrazumeva sledeće: dobra termička obrada svinjetine, propisni toaleti i poboljšan pristup čistoj vodi.</s><s>Lečenje obolelih od tenijaze je veoma važno kako bi se sprečilo širenje bolesti.</s><s>Možda neće biti potrebno lečenje kod bolesti koja ne uključuje nervni sistem.</s><s>Za lečenje obolelih od neurocisticerkoze koriste se lekovi prazikvantel ili albendazol.</s><s>Moguće je da će biti potrebna dugotrajna terapija.</s><s>Možda će tokom lečenja biti potrebni steroidi protiv upale i lekovi protiv epilepsije .</s><s>Ponekad se ciste uklanjaju hirurškim putem.</s>

<s>Svinjska pantljičara je posebno česta u Aziji, Podsaharskoj Africi i Latinskoj Americi.</s><s>Veruje se da je u nekim područjima zahvaćeno oko 25% ljudi.</s><s>U razvijenim zemljama je vrlo retka.</s><s>Do 2010. godine širom sveta je izazvala oko 1.200 smrtnih slučajeva, što je porast sa 700 u 1990. godini.</s><s>Cisticerkoza takođe napada svinje i krave, međutim, retko dolazi do ispoljavanja simptoma pošto mnoge životinje ne žive dovoljno dugo.</s><s>Tokom vremena ova bolest je počela da se javlja i kod ljudi.</s><s>Ovo je jedna od zanemarenih tropskih bolesti.</s>

<s>Reference</s>

<s>Infektivne bolesti</s>

